IIG ลุ้นกำไรไตรมาส 3 โตแกร่ง 46% พร้อมลุ้นไตรมาส 4 ทำนิวไฮ
IIG ลุ้นกำไรไตรมาส 3 โตแกร่ง 46% พร้อมลุ้นไตรมาส 4 ทำนิวไฮ แนะซื้อเป้า 41 บาท
IIG ลุ้นกำไรไตรมาส 3 โตแกร่ง 46% พร้อมลุ้นไตรมาส 4 ทำนิวไฮ แนะซื้อเป้า 41 บาท
15 ต.ค. 2564

บล.ฟินันเซีย ไซรัส ระบุในบทวิเคราะห์วันนี้ (14 ต.ค.64) ว่า  บริษัท ไอแอนด์ไอ กรุ๊ป จำกัด (มหาชน) หรือ IIG คาดกำไรไตรมาส 3/2564 ยังเติบโตแข็งแกร่ง +13% เทียบไตรมาสก่อนหน้า,โต 46% เทียบช่วงเดียวกันของปีก่อน จาก Demand ลงทุนระบบ ERP และ CRM ที่ยังแข็งแรง ขณะที่แนวโน้มไตรมาส 4/2564 คาดเป็นจุดสูงสุดของปีและเป็นกำไรสูงสุดรายไตรมาส
แนวโน้มปี 2565 ยังโดดเด่นโดยเฉพาะแรงหนุนจากการลงทุนใหม่ๆทั้ง Software Vonage และ Coupe รวมถึงคาดเห็นรายได้จากธุรกิจ CEM Data Analytic และ Digital Insurance Platform ชัดเจนขึ้น คาดกำไรปกติปี 2564-2565 โต 38.6% เทียบช่วงเดียวกันของปีก่อน และโต 36.9% เทียบช่วงเดียวกันของปีก่อนแนะนำ “ซื้อ” ราคาเป้าหมายปี 2565 ที่ 41 บาท